Komission asetus (EY) N:o 503/98, annettu 3 päivänä maaliskuuta 1998, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kahdeksannen kerran



Virallinen lehti nro L 063 , 04/03/1998 s. 0012 - 0014



KOMISSION ASETUS (EY) N:o 503/98, annettu 3 päivänä maaliskuuta 1998, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kahdeksannen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan ja 22 artiklan toisen kohdan, sekä katsoo, että klassisen sikaruton puhjettua tietyillä Espanjan tuotantoalueilla tämän jäsenvaltion osalta on säädetty poikkeuksellisista sianlihamarkkinoiden tukitoimenpiteistä komission asetuksessa (EY) N:o 913/97 (3), sellaisena kuin se on viimeksi muutettuna asetuksella (EY) N:o 292/98 (4), tietyillä alueilla, joilla on viime aikoina esiintynyt klassista sikaruttoa, sovelletaan espanjalaista rotua oleviin lihotussikoihin Espanjan viranomaisten vahvistamia eläinlääkinnällisiä ja kaupallisia rajoituksia; nämä siat poikkeavat sekä tekniseltä että taloudelliselta kannalta muista lihotussioista; sen vuoksi on aiheellista perustaa erityinen laatuluokka näitä sikoja varten ja soveltaa asetuksessa (EY) N:o 913/97 säädettyjä tukitoimenpiteitä myös niihin, Espanjan viranomaisten asettamien eläinlääkinnällisten ja kaupallisten rajoitusten vuoksi on tarkoituksenmukaista lisätä toimivaltaisille viranomaisille toimitettavien lihotussikojen määrää, jolloin poikkeuksellisia toimenpiteitä voidaan jatkaa tulevina viikkoina, on tarpeen täsmentää, että 25 kilogramman painoisia tai sitä painavampia porsaita voi toimittaa markkinatukitoimenpiteiden puitteissa, mutta näistä eläimistä ei myönnetä enempää tukea kuin 25 kilogramman painoisista porsaista, tukitoimenpiteiden aloittaminen myöhästyi Segovian, Madridin ja Toledon maakunnissa erityisesti teurasjätteiden käsittelylaitosten kapasiteettiongelmien vuoksi; tämän vuoksi lihotussiat jäivät tiloille monen viikon ajaksi; sen vuoksi on perusteltua olla soveltamatta tuen enimmäismäärän rajoitusta näiltä alueilta 6 päivän helmikuuta ja 15 päivän maaliskuuta 1998 välisenä aikana tuleviin yli 110 kilogramman painoisiin lihotussikoihin, asetuksen 1 ja 4 artikla on muutettu useaan kertaan; sen vuoksi on aiheellista muotoilla ne uudelleen, jotta tekstin ymmärrettävyys säilyisi, elävien sikojen vapaan liikkumisen rajoitukset ovat olleet voimassa Segovian, Madridin ja Toledon alueilla usean viikon ajan, mikä on johtanut eläinten painon huomattavaan nousuun ja sen seurauksena eläinten hyvinvoinnin kannalta kestämättömään tilanteeseen; näin ollen on perusteltua soveltaa tätä asetusta 18 päivästä helmikuuta 1998 alkaen, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 913/97 seuraavasti: 1.) Korvataan 1 artikla seuraavasti: "1 artikla 1. Tuottajat voivat hakemuksesta saada 6 päivästä toukokuuta 1997 alkaen Espanjan toimivaltaisten viranomaisten myöntämää tukea toimittaessaan kyseisille viranomaisille CN-koodiin 0103 92 19 kuuluvia lihotussikoja, joiden keskipaino on erää kohden vähintään 90 kilogrammaa. 2. Tuottajat voivat hakemuksesta saada 18 päivästä helmikuuta 1998 alkaen Espanjan toimivaltaisten viranomaisten myöntämää tukea toimittaessaan kyseisille viranomaisille CN-koodiin 0103 92 19 kuuluvia lihotussikoja, jotka ovat espanjalaista rotua tai sen kanssa risteyttämällä saatuja ja joiden keskipaino on erää kohden vähintään 150 kilogrammaa. 3. Tuottajat voivat hakemuksesta saada 18 päivästä syyskuuta 1997 alkaen Espanjan toimivaltaisten viranomaisten myöntämää tukea toimittaessaan kyseisille viranomaisille CN-koodiin 0103 92 11 kuuluvia teurasemakkoja, joiden keskipaino on erää kohden vähintään 160 kilogrammaa. 4. Tuottajat voivat hakemuksesta saada 6 päivästä toukokuuta 1997 alkaen Espanjan toimivaltaisten viranomaisten myöntämää tukea toimittaessaan kyseisille viranomaisille CN-koodiin 0103 91 10 kuuluvia porsaita, joiden keskipaino on erää kohden vähintään 10 kilogrammaa. 5. Tukeen liittyvistä menoista 70 prosenttia rahoitetaan yhteisön talousarviosta liitteessä I vahvistetun eläinten enimmäismäärän rajoissa." 2.) Korvataan 4 artikla seuraavasti: "4 artikla 1. Lihotussikojen, joiden keskipaino erää kohden on vähintään 90 kilogrammaa, 1 artiklan 1 kohdassa tarkoitettu tuki tilalta lähtiessä on samansuuruinen kuin asetuksen (ETY) N:o 2759/75, komission asetuksen (ETY) N:o 3537/89 (*) ja komission asetuksen (ETY) N:o 2123/89 (**) 4 artiklan 2 kohdassa tarkoitetun, E-luokkaan kuuluvan teurastetun sian markkinahinta, sellaisena kuin se on todettu Espanjassa lihotussikojen toimivaltaisille viranomaisille toimittamista edeltävällä viikolla, vähennettynä kuljetuskustannuksilla, jotka ovat 1,3 ecua 100 kilogrammalta teuraspainoa. Sellaisten sikojen osalta, joiden keskipaino erää kohden on vähemmän kuin 90 kilogrammaa, mutta enemmän kuin 80 kilogrammaa, 1 kohdan säännösten mukaisesti vahvistetusta tuesta vähennetään 15 prosenttia. Tuki lasketaan todetun teuraspainon perusteella. Jos eläimet kuitenkin punnitaan ainoastaan elävinä, tukeen sovelletaan kerrointa 0,81. 2. Espanjalaista rotua olevien tai sen kanssa risteyttämällä saatujen lihotussikojen, joiden keskipaino on vähintään 150 kilogrammaa tälle tuotantosuunnalle ominaisilla edellytyksillä kasvatettua ja lihotettua erää kohti, 1 artiklan 2 kohdassa tarkoitettu tuki tilalta lähtiessä on samansuuruinen kuin markkinahinta kilogrammalta espanjalaisen cebados de pienso -sian (rehuseoksilla lihotettu) elopainoa, sellaisena kuin Espanjan maatalousministeriö on sen todennut lihotussikojen toimivaltaisille viranomaisille toimittamista edeltävällä viikolla, vähennettynä kuljetuskustannuksilla, jotka ovat 1,3 ecua 100 kilogrammalta teuraspainoa. Sellaisten sikojen osalta, joiden keskipaino erää kohden on vähemmän kuin 150 kilogrammaa, mutta enemmän kuin 140 kilogrammaa, 1 kohdan säännösten mukaisesti vahvistetusta tuesta vähennetään 15 prosenttia. 3. Teurasemakkojen, joiden keskipaino erää kohden on vähintään 160 kilogrammaa, 1 artiklan 3 kohdassa tarkoitettu tuki tilalta lähtiessä on samansuuruinen kuin 1 kohdan ensimmäisen alakohdan säännösten mukaisesti vahvistettu tuki vähennettynä 30 prosentilla. Tuki lasketaan todetun teuraspainon perusteella. Jos eläimet kuitenkin punnitaan ainoastaan elävinä, tukeen sovelletaan kerrointa 0,78. 4. Edellä 1 artiklan 4 kohdassa tarkoitettu tuki tilalta lähtiessä sellaisten porsaiden osalta, joiden keskipaino erää kohden on vähintään 10 kilogrammaa mutta alle 16 kilogrammaa, lasketaan 15 kilogramman luokkaan kuuluvien Lerida-porsaiden Mercoleridan markkinoilla porsaiden toimivaltaisille viranomaisille luovutusta edeltävällä viikolla todetun kilogrammakohtaisen hinnan perusteella. Edellä 1 artiklan 4 kohdassa tarkoitettu tuki tilalta lähtiessä sellaisten porsaiden osalta, joiden keskipaino erää kohden on vähintään 16 kilogrammaa mutta alle 25 kilogrammaa, lasketaan 20 kilogramman luokkaan kuuluvien Selecta-porsaiden Segovian markkinoilla porsaiden toimivaltaisille viranomaisille luovutusta edeltävällä viikolla todetun kilogrammakohtaisen hinnan perusteella. Keskipainoltaan vähintään 25 kilogramman porsaiden tuki ei saa olla suurempi kuin keskipainoltaan 25 kilogramman porsaille 2 kohdan säännösten mukaisesti vahvistettu tuki. 5. Edellä 1 artiklan 1 kohdassa tarkoitettujen keskipainoltaan yli 110 kilogramman lihotussikojen tuki ei saa olla suurempi kuin keskipainoltaan 110 kilogramman lihotussikojen 1 kohdan säännösten mukaisesti vahvistettu tuki. Tätä säännöstä ei kuitenkaan sovelleta 6 päivästä helmikuuta 15 päivään maaliskuuta 1998 lihotussikoihin, jotka tulevat liitteessä II tarkoitetuilta alueilta Segovian, Madridin ja Toledon maakunnista. (*) EYVL L 347, 28.11.1989, s. 20 (**) EYVL L 203, 15.7.1989, s. 23" 3.) Korvataan 6 artikla seuraavasti: "6 artikla Espanjan toimivaltaisten viranomaisten on toimitettava komissiolle keskiviikkoisin edellistä viikkoa koskevat seuraavat tiedot: - seuraavien eläinten lukumäärä ja kokonaispaino: - toimitetut lihotussiat - toimitetut espanjalaisen rodun lihotussiat - toimitetut teurasemakot - toimitetut porsaat - tuet, joita tarkoitetaan 4 artiklan: - 1 kohdan ensimmäisessä alakohdassa - 2 kohdan ensimmäisessä alakohdassa - 4 kohdan ensimmäisessä ja toisessa alakohdassa." 4.) Korvataan liite I tämän asetuksen liitteellä. 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Sitä sovelletaan 18 päivästä helmikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 1998. Komission puolesta Franz FISCHLER Komission jäsen (1) EYVL L 282, 1.11.1975, s. 1 (2) EYVL L 349, 31.12.1994, s. 105 (3) EYVL L 131, 23.5.1997, s. 14 (4) EYVL L 30, 5.2.1998, s. 14 LIITE "LIITE I Eläinten enimmäismäärä yhteensä 6 päivästä toukokuuta 1997: >TAULUKON PAIKKA>